སྟོན་ཆོས་ནི།བོད་ཟླ་དགུ་བའི་ཚེས་བཅུ་བདུན་ཉིན་གྲལ་འཛིན།ཚེས་བཅོ་བརྒྱད་ནས་ཉེར་གཅིག་བར་བདེ་མཆོག་སྒྲུབ་ཐབས་རྐྱང་བ།ཚེས་ཉེར་གཉིས་ཉིན་བདེ་མཆོག་ཚོགས་མཆོད།ཚེས་ཉེར་གསུམ་ཉིན་སྟོན་ཆོས་གྲོལ་བ་ཡིན།ཚེས་གྲངས་ངེས་པ་མེད་པའི་བོད་ཟླ་དགུ་བའི་ནང་རྣམ་སྲས་གཏེར་སྒྲུབ་དང་གཡང་འབོད་ཡོད།དགུན་ཆོས་ནི།བོད་ཟླ་བཅུ་བའི་ཚེས་ཉེར་བཞི་ཉིན་གྲལ་འཛིན།ཚེས་ཉེར་ལྔ་ནས་ཉེར་དགུ་བར་ཚོགས་ཆེན་དུ་དགེ་ལྡན་ལྔ་མཆོད་ཆེན་མོ་ལ་ཕེབས།བོད་ཟླ་བཅུ་གཅིག་པའི་ཚེས་གཅིག་ནས་ལྔ་བར་དུས་འཁོར་གྱི་ཆོ་ག་ངག་འདོན།ཚེས་དྲུག་ནས་བཅོ་ལྔ་བར་འཇིགས་བྱེད་ལྷ་བཅུ་གསུམ་མའི་སྒོ་ནས་ཡ་མ་ར་ཛའི་སྒྲུབ་ཐབས་དང་།ཚེས་བཅོ་ལྔའི་ཉིན་འཇིགས་བྱེད་ལྷ་བཅུ་གསུམ་མའི་སྒོ་ནས་ཞི་བའི་སྦྱིན་སྲེགཚེས་བཅུ་དྲུག་དང་བཅུ་བདུན་གཉིས་ལ་མགོན་ཆོས་ལྔའི་བསྐང་གསོལ་བསྡུས་པ།ཚེས་བཅོ་བརྒྱད་དང་བཅུ་དགུ་གཉིས་ལ་མགོན་ཆོས་ལྔའི་བསྐང་གསོལ་རྒྱས་པ།ཚེས་ཉི་ཤུ་ཉིན་བསྐང་གསོལ་བསྡུས་པ།ཚེས་ཉེར་གཅིག་ཉིན་གུར་གྱི་གཤེགས་གཏོར་དང་བཅས་དགུན་ཆོས་གྲོལ་བ་དང་།བོད་ཟླ་བཅུ་གཉིས་པའི་ཚེས་བརྒྱད་ནས་བཅོ་ལྔ་བར་རྣམ་སྲས་གཏོར་སྒྲུབ་དང་བཅས་ལོ་གཅིག་རིང་གི་ཆོས་ཐོག་ཡོངས་སུ་མཇུག་རྫོགས་སོ།།ཟླ་བ་ཡར་ངོ་མར་ངོའི་གསོ་སྦྱོང་དང་ཚོགས་ཆེན་གྱི་ཆོས་ཐོག་རྣམས་གདན་ས་གསུམ་དང་མཉམ་འཚོགས་བྱེད་དགོས་པ་ཡིན།